കിയുങ്ക, പാപ്പുവ ന്യൂ ഗിനിയ

പാപ്പുവ ന്യൂ ഗിനിയയിലെ പടിഞ്ഞാറൻ പ്രവിശ്യയിലുള്ള ഫ്ളൈ നദിക്കരയിൽ സ്ഥിതിചെയ്യുന്ന ഒരു തുറമുഖ പട്ടണമാണ് കിയുങ്ക. ഒകെ ടെഡി നദിയുമായി ഫ്ലൈനദി സംഗമിക്കുന്ന ഡി ആൽബെർട്ടിസ്  സംഗമത്തിന് തൊട്ടുമുകളിലായാണ് കിയുങ്ക സ്ഥിതിചെയ്യുന്നത്. കിയുങ്ക-തബൂബിൽ ഹൈവേയുടെ തെക്കേ അറ്റത്തുള്ള പട്ടണമാണിത്. ചരക്കുനീക്കമാണ് ഇവിടത്തെ പ്രധാന വ്യവസായം. ഓകെ ടെഡി ഖനിയിൽ നിന്ന് തബൂബിലിനുള്ള ചരക്കുനീക്കം കിയുങ്ക വഴിയാണ്. പ്രകൃതിദത്ത റബ്ബർ സംഭരണം അടുത്തിടെ വളർന്നുവരുന്ന ഒരു വ്യവസായമാണ്. നഗരത്തിൽ ഒരു സംസ്കരണ/നിർമ്മാണ പ്ലാന്റ് ഉണ്ട്.

 വിവരണം 
ഇടത്ത്‌|ലഘുചിത്രം|189x189ബിന്ദു|കിയുങ്ക-തബൂബിൽ ഹൈവേ.
കിയുങ്കയുടെ ചുറ്റുമുള്ള ചതുപ്പുകളും മഴക്കാടുകളുടെ താഴ്ന്ന പ്രദേശങ്ങളും പക്ഷി നിരീക്ഷകർക്ക് താൽപ്പര്യമുള്ളവയാണ്, ക്രൗൺഡ് പീജിയൺ, മഞ്ഞക്കണ്ണുകളുള്ള സ്റ്റാർലിങ്, വലിയ അത്തി തത്തകൾ, ഫ്ലേം ബോവർബേർഡ് എന്നിവയും കൂടാതെ കൂടുതൽ സാധാരണമായ ഇനങ്ങളും ഇവിടെ കാണപ്പെടുന്നു.

കിയുങ്കയിൽ കാര്യമായ കുറ്റകൃത്യങ്ങളൊന്നുമില്ല. പകൽ ജോലി സമയങ്ങളിൽ ഡയൽ-അപ്പ് ഇന്റർനെറ്റ് ആക്സസ് സാധ്യമാണ്. ഹ്രസ്വകാല താമസ സൌകര്യം ലഭ്യമാണ്.  കിയുങ്ക-തബൂബിൽ ഹൈവേ വഴി തബൂബിളിൽ നിന്ന് മാത്രമേ ഇവിടേക്ക് റോഡ്മാർഗ്ഗം എത്താൻ സാധിക്കുകയുള്ളു.

തലസ്ഥാനമായ പോർട്ട് മോറെസ്ബിയിൽനിന്ന്  കിയുങ്കയിലേക്ക് വിമാനങ്ങളുണ്ട്. എയർലൈൻസ് പിഎൻജി, എയർ ന്യൂഗിനി എന്നീ വിമാനകമ്പനികളാണ് ഇവിടെ പ്രവർത്തിക്കുന്നത്. 

ചുണ്ണാമ്പുകല്ലിലെ കളിമണ്ണാണ് ഇവിടത്തെ പ്രാദേശിക ഭൂപ്രകൃതി.

 ജനസംഖ്യ 
2013ലെ കണക്കുകൾ പ്രകാരം നഗരത്തിലെ ജനസംഖ്യ 18,747 ആയിരുന്നു. ജനസംഖ്യാ പട്ടിക ചുവടെ
19801990200020131,4004,0008,26518,747

 കാലാവസ്ഥ 
ഉഷ്ണമേഖലാ മഴക്കാടുകളുടെ കാലാവസ്ഥയാണ് കിയുങ്കയിൽ (വർഷം മുഴുവനും കനത്ത മഴയുള്ള കാലാവസ്ഥ).

 ഇതും കാണുക 

 കിയുങ്ക അർബൻ എൽഎൽജി
 കിയുങ്ക റൂറൽ എൽഎൽജി

 അവംബങ്ങൾ